turjo4nis/wikipedia-bn-dump-20250701 huggingface dataset:
শেষ আলিঙ্গন

শেষ আলিঙ্গন হল এপ্রিল ২০১৩ সালের  সাভার উপজেলায় আট তলা রানা প্লাজা ভবন ধসের ধ্বংসস্তুপের মধ্যে দুই জনের আলিঙ্গনের মাধ্যমে মৃত্যুবরণের একটি আলোকচিত্র। আলোকচিত্রটি ফ্রিল্যান্সার ফটোগ্রাফার তাসলিমা আখতার তোলেন। আখতার এই চিত্রটির জন্য ওয়ার্ল্ড প্রেস ফটো র তৃতীয় পুরস্কার, 'স্পট নিউজ ক্যাটাগরি' (একক) পুরস্কার পান। এটি  টাইম ম্যাগাজিনের "শীর্ষ ১০ চিত্র সমূহ ২০১৩ "-এর মধ্যে স্থান পায়।

আখতার মহিলা সংগঠন বিপ্লবী নারী সংহতির একজন সদস্য এবং বামপন্থী সক্রিয় কর্মী দল গণসংহতি আন্দোলন-এর রাজনৈতিক পরিষদের একজন সদস্য। এছড়াও তিনি গার্মেন্টস শ্রমিক সংগঠন (গার্মেন্টকর্মী ইউনিয়ন) এর একজন সমন্বয়ক। সেইসাথে, তিনি পাঠশালায় শিক্ষকতা করছেন।

তথ্যসূত্র 

রঙিন আলোকচিত্র
বাংলাদেশের আলোকচিত্র
২০১৩-এর সৃষ্টিকর্ম
২০১৩-এ বাংলাদেশ
জ্যাক হিউস্টন

জ্যাক অ্যালেকজান্ডার হিউস্টন (জন্ম: ৭ ডিসেম্বর ১৯৮২) হচ্ছেন একজন ইংরেজ অভিনেতা। তিনি রিচার্ড হ্যারো হিসেবে এইচবিওর টেলিভিশন ধারাবাহিক ব্রডওয়াক এম্পায়ার-এ কাজ করেন। ২০১৩ সালে আমেরিকান হাসল ছবিতে পার্শ্ব অভিনেতা হিসেবে অভিনয় করেন এবং ২০১৬ সালের ছবি বেন-হুর এ মূলচরিত্রে অভিনয় করেন।

প্রাথমিক জীবন এবং পূর্বপুরুষ
হিউস্টন যুক্তরাজ্যের নরফোলকের কিং’স লিনে জন্মগ্রহণ করেন। তার মাতা লেডি মারগোরেট লাভিনিয়া এবং পিতা অভিনেতা, লেখক ও সহকারী পরিচালক টনি হিউস্টন। হাসটন ছয় বছর বয়সে বিদ্যালয়ের নাটক পিটার প্যান এ মুখ্য চরিত্রে অভিনয়ের পর সিদ্ধান্ত নেন অভিনেতা হওয়ার। পরবর্তীকালে তিনি নাট্যশিক্ষা প্রতিষ্ঠান “হার্টউড হাউজ” এ অংশগ্রহণ করে।
তার মা একজন ইংরেজ এবং বাবা আমেরিকান। তার ফুফু অভিনেত্রী অ্যাঞ্জেলিকা হিউস্টন এবং চাচা অভিনেতা ড্যানি হিউস্টন। তার দাদা মার্কিন চলচ্চিত্র পরিচালক জন হিউস্টন এবং দাদি মডেল এনরিকা সোমা। তার পিতার দিক থেকে সে ইতালীয়, আইরিশ, স্কটিশ, ও ইংরেজ বংশদ্ভূত এবং কানাডিয়ান অভিনেতা ওয়াল্টার হিউস্টন তার প্র-পিতা। 
হিউস্টনের নানা হচ্ছেন জিওরেজ কল্মন্ডেলি (কল্মন্ডেলি এর ৫ম মার্কাস), হিউস্টন যুক্তরাজ্যের প্রথম প্রধানমন্ত্রী রবার্ট ওয়ালপুল এর বংশধর।

পেশাজীবন
হিউস্টন তার চলচ্চিত্র জীবন শুরু করে "স্পারতাকস"(২০০৪) ছবির মাধ্যমে যেখানে সে ফ্লাভিয়াস চরিত্রে অভিনয় করে। এরপর সে সামনের দিকে এগুতে থাকে “ফ্যাক্টরি গার্ল”, “গেরার্ড মালাঙ্গা”, “সর্মস”, “আউটল্যান্ডার”, এবং “স্রিংক” ইত্যাদি ছবিতে অভিনয় করে।
২০১০ সালে সে “দা টুলাইট সাগাঃ এক্লিপ্স” ছবিতে ক্ষুদ্র ভূমিকায় রইস কিং চরিত্রে অভিনয় করে। সে এইচবিও এর ব্রডওয়াক এম্পায়ার এ রিচার্ড হারো চরিত্রে অভিনয় করে। এরপর সে আল পাচিনো এর পরিচালিত ছবি ওয়াইল্ড স্যালুন(২০১১) তে অভিনয় করে।

ব্যক্তিগত জীবন

হিউস্টন মার্কিন মডেল শানান ক্লিকের সাথে ডেটিং করতে শুরু  করেন ২০১১ সালে। তাদের একটি মেয়ে রয়েছে সেইজ লাভিনিয়া হিউস্টন যে ২০১৩ সালের এপ্রিলে নিউ ইয়র্কে জন্মগ্রহণ করে
 এবং একটি ছেলে সাইপ্রেস নাইট হিউস্টন যে ২০১৬ সালের জানুয়ারিতে জন্মগ্রহণ করে।

চলচ্চিত্রসমূহ

ছায়াছবি
স্পারতাকস (২০০৪)
নেইবার ওয়াচ (২০০৫)
ফ্যাক্টরি গার্ল (২০০৬)
সর্মস (২০০৭)
মিস অস্টিন রেজিস (২০০৮)
দা গার্ডেন অব ইডেন (২০০৮)
আউটল্যান্ডার (২০০৮)
বুগি উগি (২০০৯)
স্রিংক (২০০৯)
দা টুলাইট সাগাঃ এক্লিপ্স (২০১০)
মিঃ নাইস (২০১০)
দা হট পটাটো (২০১১)
ওয়াইল্ডে সালম (২০১১)
টু জ্যাকস (২০১২)
নট ফেইড এওয়ে (২০১২)
কিল ইউর ডার্লিং (২০১৩)
নাইট ট্রেইন টু লিসবন (২০১৩)
আমেরিকান হাসল (২০১৩)
পস্তোমাস (২০১৪)
দা লংগেস্ট রাইড (২০১৫)
হেইল, সিজার! (২০১৬)
প্রাইড, প্রিজুডিস এন্ড জম্বিস (২০১৬)
বেন-হুর (২০১৬)
পাস্ট ফরোয়ার্ড (২০১৬)
দা ফাইনেস্ট (২০১৬)
দা ইয়েলো বার্ডস (২০১৭)
এভব সাস্পিশন (২০১৭)

টেলিভিশন
ইস্ট উইক (২০০৯-২০১০)
ব্রডওয়াক এম্পায়ার (২০১০-২০১৩)
প্যারাডে’স আন্ড (২০১২)
ট্রনঃ আপরাইজিং (২০১২)
দা গ্রেইট ফায়ার (২০১৪)

মঞ্চ
স্ট্রেঞ্জার অন এ ট্রেইন (২০১৩-২০১৪)

ভিডিও গেমস
স্কোয়ার্ডন (২০১৬)

তথ্যসূত্র

বহিঃসংযোগ

১৯৮২-এ জন্ম
জীবিত ব্যক্তি
২১শ শতাব্দীর ইংরেজ অভিনেতা
ইংরেজ চলচ্চিত্র অভিনেতা
ইংরেজ মঞ্চ অভিনেতা
ইংরেজ টেলিভিশন অভিনেতা
মার্কিন বংশোদ্ভূত ইংরেজ ব্যক্তি
আইরিশ বংশোদ্ভূত ইংরেজ ব্যক্তি
ইতালীয় বংশোদ্ভূত ইংরেজ ব্যক্তি
স্কটিশ বংশোদ্ভূত ইংরেজ ব্যক্তি
ওয়েলশ বংশোদ্ভূত ইংরেজ ব্যক্তি
লন্ডনের অভিনেতা
হিউস্টন পরিবার
সিঙ্গাপুর বন্দর

সিঙ্গাপুর বন্দর হল দক্ষিণ পূর্ব এশিয়া  এর মধ্যে বৃহত্তম ও ব্যস্ততম বন্দর।এটি সিঙ্গাপুর-এ অবস্থিত।এই বন্দরে একটি বড় কন্টেইনার টার্মিনাল রয়েছে।সিঙ্গাপুর স্বাধীন দেশ হিসাবে আত্মপ্রকাশ করার পড় সিঙ্গাপুর বন্দরটি দ্রত বিকশিত হতে থাকে।এটি বর্তমানে বন্দরটি ৩২.২ মিলিয়ন কন্টেইনার পরিবহন করেছে।

তথ্যসূত্র

সিঙ্গাপুর
লেমিয়ো নদী

লেমিয়ো নদী (), লে ম্রো নামেও পরিচিত, মায়ানমারের মধ্য দিয়ে প্রবাহিত একটি নদী যা বংগোপসাগরে এসে পতিত হয়েছে।

বর্ণনা 
নদীটি প্রাচীন আরাকান রাজ্য ম্রাউক ইউ শহরের পাশ দিয়ে প্রবাহিত হয়। এটি বর্তমানে রাখাইন রাজ্যের সিত্বে তে অবস্থিত। রাখাইন ভাষায় লে ম্রো অর্থ চার শহর। এর দ্বারা বোঝানো হয় যে এই নদীর দুই তীরে চার প্রাচীন রাখাইন শহর গড়ে উঠেছিলো।

নদীটি  লম্বা এবং চীন রাজ্য এর মিনদাত জেলার মাতুপি শহর থেকে শুরু হয়েছে। নদীটি রাখাইন রাজ্যের সিত্বে জেলার ম্রাউক ইউ, মিনবায়া এবং পাউক্টাও শহরের মধ্য দিয়ে প্রবাহিত হয়েছে। সিত্বে থেকে পাউক্তাও পর্যন্ত নদীটি  লম্বা এবং সিত্বে থেকে মিনবায়া পর্যন্ত  লম্বা।

নদীটিতে লেম্রো ৬০০ মেগাওয়াট এবং লেম্রো ২ - ৯০ মেগাওয়াটের দুটি জলবিদ্যুৎ প্রকল্প চালু আছে।

তথ্যসূত্র

নদী
মিয়ানমারের নদী
বঙ্গোপসাগর
রাখাইন রাজ্য
গেশম দ্বীপ

গেশম দ্বীপ ( ; ক্বেশম দ্বীপ নামেও লেখা হয়) ইরানের একটি দ্বীপ। দ্বীপটি পারস্য উপসাগরের হরমুজ প্রণালীতে অবস্থিত। ইরানের মূল ভূখণ্ড থেকে এটি খুরান বা ক্ল্যারেন্স প্রণালীর দ্বারা বিচ্ছিন্ন। মূল ভূখণ্ডে এটি উপকূলীয় বন্দর শহর বন্দর আব্বাসের সাথে সংযুক্ত।

ভূ-প্রকৃতি
দ্বীপটির আয়তন দেড় হাজার বর্গ কিলোমিটারেরও বেশি। এই দ্বীপের প্রস্তরময় উপকূল প্রায় দুইশ দুই কিলোমিটার দীর্ঘ। গেশম দ্বীপের আয়তন সিঙ্গাপুর বা বাহরাইনের তুলনায় আড়াইগুণ বড়। দৈর্ঘে ১২০ কিলোমিটার আর প্রস্থে স্থানবিশেষে ১০ থেকে পঁয়ত্রিশ কিলোমিটার। এই দ্বীপে বেশ কয়েটি টিলাও আছে। তবে এসব টিলার উচ্চতা বেশি নয়। সবচেয়ে উচুঁ টিলাটির উচ্চতা হলো সাড়ে তিনশ' মিটার।গেশম দ্বীপটি ইরান এর মূল ভূমি ভাগ থেকে একটি জল ভাগ বা প্রণালী দ্বারা বিচ্ছিন্ন রয়েছে।দ্বীপটি পাথুরে ভূমি ভাগ নিয়ে গঠিত।

জনসংখ্যা
এখানে প্রায় এক লক্ষ ১৮ হাজার মানুষ বসবাস করে। এদের সবাই মুসলমান। এরা ফার্সি ভাষার পাশাপাশি তাদের আঞ্চলিক ভাষাতেও কথা বলে।

অর্থনীতি
১৯৮৯ খ্রিস্টাব্দে ইরান-এর গেশম দ্বীপ  মুক্ত বন্দর হিসেবে পরিচিতি লাভ করে। ১৯৯০ সালে প্রথম এই বন্দরকে কাস্টমস বা শুল্কের আওতায় নিয়ে আসা হয়। তবে ঐ বছরই পুনরায় গেশমকে মুক্ত বাণিজ্য বন্দর হিসেবে ঘোষণা করা হয়। কারণ এই বন্দরটি এখন ওমান সাগর এবং পারস্য উপসাগরীয় অঞ্চলের সবচে ব্যস্ত একটি বাণিজ্য বন্দর। এই বন্দরকে কেন্দ্র করে গেশম দ্বীপএ ব্যবসা-বাণিজ্যের প্রসার ঘটে।গেশমে ব্যবসা বাণিজ্য প্রাধানত বন্দর ভিত্তিক।এই বন্দর দ্বারা সহজেই খনিজ তেল ও শিল্পের কাঁচা মাল পাওয়া যায়।এই দ্বীপে পেট্রো ক্যামিকাল শিল্প গড়ে উঠেছে।এখানে সহজেই কম মজুরিতে শ্রমিক পাওয়া যায়।

তথ্যসূত্র

ইরান
বিশেষ অর্থনৈতিক অঞ্চল
ইরানের দ্বীপ
পারস্য উপসাগর
সাবেক পর্তুগিজ উপনিবেশ
কিটন জেনিংস

কিটন কেন্ট জেনিংস (; জন্ম ১৯ জুন, ১৯৯২) ট্রান্সভাল প্রদেশের জোহানসবার্গে জন্মগ্রহণকারী ও দক্ষিণ আফ্রিকান বংশোদ্ভূত বিশিষ্ট ইংরেজ ক্রিকেটার। আন্তর্জাতিক ক্রিকেটে ইংল্যান্ডের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে ডারহামের পক্ষে খেলছেন। দীর্ঘ  উচ্চতার অধিকারী কিটন জেনিংস মূলতঃ বামহাতি উদ্বোধনী ব্যাটসম্যান। এছাড়াও ডানহাতে ফাস্ট-মিডিয়াম বোলিং করে থাকেন তিনি।

প্রারম্ভিক জীবন 
সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন।

২০১১ মৌসুমে ডারহামে সময় কাটান। এসময়ে একাডেমি দল ও দ্বিতীয় একাদশে খেলেন। ডিসেম্বর, ২০১১ সালে গটেংয়ের সদস্যরূপে ফ্রি স্টেটের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও দক্ষিণ আফ্রিকার অনূর্ধ্ব-১৯ দলের সদস্য ছিলেন ও দলের অধিনায়ক হিসেবে ২০১১ সালে ইংল্যান্ড সফর করেন।

ইংল্যান্ডে বসবাস 
দক্ষিণ আফ্রিকার পক্ষে খেলার সুযোগ থাকলেও আন্তর্জাতিক ক্রিকেটে ইংল্যান্ড দলকেই বেছে নেন। মার্চ, ২০১২ সালে গটেংয়ের পক্ষে সর্বশেষ খেলায় অংশ নেন। ২ এপ্রিল, ২০১২ তারিখে স্থায়ীভাবে যুক্তরাজ্যে চলে আসেন। এরফলে চার বছর বসবাস করে ইংল্যান্ড দলে এপ্রিল, ২০১৬ সালে খেলার সুযোগ পাবেন। ২০১২ সালে ডারহামের পক্ষে দ্বিতীয় একাদশে খেলতে থাকেন। আগস্ট, ২০১২ সালে সারের বিপক্ষে প্রথম-শ্রেণীর ক্রিকেটে অভিষেক ঘটে তার।

টেস্ট ক্রিকেট 
নভেম্বর, ২০১৬ সালে জেনিংসকে ইংল্যান্ডের টেস্ট দলে অন্তর্ভুক্ত করা হয়। স্বাগতিক ভারতের বিপক্ষে সিরিজের শেষ দুই টেস্টে আঘাতপ্রাপ্ত হাসিব হামিদের স্থলাভিষিক্ত হন তিনি। ৮ ডিসেম্বর, ২০১৬ তারিখে ১০১তম ব্যক্তি হিসেবে অভিষেক টেস্টে সেঞ্চুরি করার কৃতিত্ব অর্জন করেন। ভারতের বিপক্ষে তার এই ১১২ রান যে-কোন উদ্বোধনী ব্যাটসম্যানের সর্বোচ্চ সংগ্রহরূপে বিবেচিত।

টেস্ট শতকসমূহ

তথ্যসূত্র

আরও দেখুন 
 ব্যারি ম্যাকার্থি
 গ্রাহাম অনিয়ন্স
 টেস্ট ক্রিকেট অভিষেকে সেঞ্চুরির তালিকা

বহিঃসংযোগ 
 
 

ইংরেজ ক্রিকেটার
১৯৯২-এ জন্ম
জীবিত ব্যক্তি
দক্ষিণ আফ্রিকান ক্রিকেটার
ইংল্যান্ডের টেস্ট ক্রিকেটার
গটেংয়ের ক্রিকেটার
ডারহামের ক্রিকেটার
জোহানেসবার্গ থেকে আগত ক্রিকেটার
ল্যাঙ্কাশায়ারের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
নর্থ ভার্সাস সাউথের ক্রিকেটার
২১শ শতাব্দীর ইংরেজ ক্রিকেটার
লুৎফর রহমান (দ্ব্যর্থতা নিরসন)

লুৎফর রহমান  () একটি পুরুষ নাম যার অর্থ পরম করুণাময়ের দান/দয়া।

লুৎফর রহমান দ্বারা উইকিপিডিয়ায়  থাকা নিবন্ধ নিচের যে কাউকে বোঝানো যেতে পারেঃ-
লুৎফর রহমান (মুসলিম পণ্ডিত) - বাংলাদেশের একজন প্রখ্যাত আলেম, জনপ্রিয় ইসলামিক বক্তা ও গবেষক।
লুৎফর রহমান (রাজনীতিবিদ) – গাইবান্ধা জেলা বাংলাদেশ আওয়ামী লীগের রাজনীতিবিদ ও গাইবান্ধা-২ আসনের সাবেক সাংসদ। 
 লুৎফর রহমান চৌধুরী, গাইবান্ধা জেলার একজন রাজনীতিবিদ ও গাইবান্ধা-৪ আসনের সাবেক সাংসদ। 
লুৎফর রহমান রিটন, বাংলাদেশের একজন ছড়াকার।
মোহাম্মদ লুৎফর রহমান, ছিলেন একজন বাঙালি সাহিত্যিক, সম্পাদক ও সমাজকর্মী। তিনি 'ডাক্তার মোহাম্মদ লুৎফর রহমান' হিসেবে পরিচিত ছিলেন।

আরও দেখুন 

লুৎফুর রহমান, যুক্তরাজ্যের লন্ডনের একজন স্থানীয় রাজনীতিবিদ।
লুৎফুর রহমান (সংসদ সদস্য), সিলেট জেলার একজন রাজনীতিবিদ।  ১৯৭৯ সালের নির্বাচনের  সিলেট-৬ এর সাংসদ।
লুৎফুর রহমান (রাজনীতিবিদ), পাকিস্তানি রাজনীতিবিদ যিনি ডেরা ইসমাইল খানের জামিয়াত ওলামায়ে ইসলাম (এফ) এর নেতা।
লুৎফর রহমান খান আজাদ, টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) রাজনীতিবিদ।
মোহাম্মদ লুৎফুর রহমান, চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য।

দ্ব্যর্থতা নিরসন পাতা
আরবি পুরুষবাচক প্রদত্ত নাম
পুরুষবাচক প্রদত্ত নাম
তানজিন তিশা

তানজিন তিশা (জন্ম: ২৩ মে ১৯৯৩) একজন বাংলাদেশী অভিনেত্রী, মডেল এবং টেলিভিশন উপস্থাপিকা। তিনি টেলিভিশন নাটক ও ধারাবাহিকে অভিনয় করেন। ইউ-টার্ন নাটকে অভিনয়ের জন্য তিনি সেরা নবীন অভিনয়শিল্পী বিভাগে মেরিল প্রথম আলো পুরস্কার লাভ করেন।

প্রাথমিক জীবন 
১৯৯৩ সালের ২৩ মে তানজিন তিশা ঢাকায় জন্মগ্রহণ করেন। তার বাবা আবুল কালাম ও মা ছালমা বেগম। পৈত্রিক নিবাস শরীয়তপুর জেলা। মতিঝিল আইডিয়াল গার্লস স্কুল থেকে তিনি মাধ্যমিক পাশ করে সিদ্ধেশ্বরী গার্লস কলেজ থেকে তিনি উচ্চমাধ্যমিক পাশ করেন।

কর্মজীবন 
ফ্যাশন শুট ও র‍্যাম্প মডেলিংয়ের মাধ্যমে তিশার কর্মজীবন শুরু হয়। তিশা প্রথম মডেল হন অমিতাভ রেজা চৌধুরী পরিচালিত রবির একটি বিজ্ঞাপনে অংশগ্রহণ করার মাধ্যমে। এটি তার ক্যারিয়ারের জন্য একটি গুরুত্বপূর্ণ দিক ছিল। ২০১৫ সালের ১৮ সেপ্টেম্বর তিশা ট্রেসমি ফ্যাশন শোতে র‍্যাম্প মডেলিং করেছিলেন। তিশা ২০১২ সালে ইউটিউবে প্রচারিত রিজভি ওয়াহিদ এবং শুভমিতার গাওয়া চোখেরি পলকে মিউজিক ভিডিওতে অভিনয় করে তারকা খ্যাতি পান। তিশার অভিনীত এই গানটি ব্যপক জনপ্রিয়তা অর্জন করেছিল। তিনি ইমরান মাহমুদুল এর গান বলতে বলতে চলতে চলতে গানটির মিউজিক ভিডিওতে অভিনয় করেছিলেন। যেটি ইউটিউবে জনপ্রিয়তা পেয়েছিল।

২০১৯ সালের ঈদুল আযহায় তাকে ইউ অ্যান্ড মি, ডুডল অব লাভ, ও শিশির বিন্দু টু নাটকে দেখা যায়। কাজল আরেফিন অমির ইউ অ্যান্ড মি ওয়েব নাটকটি ঈদের দিন ইউটিউব চ্যানেল ধ্রুব টিভিতে প্রকাশিত হয়। এতে তিশার বিপরীতে অভিনয় করেন আফরান নিশো। অন্যদিকে, ফিউচারিস্টিক প্রণয়ধর্মী হাস্যরসাত্মক ডুডল অব লাভ নাটকটি ঈদের তৃতীয় দিন এনটিভিতে প্রচারিত হয়। ২০২০ সালের ৪ জানুয়ারি সিএমভি ড্রামা ইউটিউব চ্যানেলে প্রকাশিত হয় তার অভিনীত ওয়েব নাটক ভালোবাসা তুই। এই নাটকটিতে তাকে অপূর্বর বিপরীতে সেলসগার্ল চরিত্রে দেখা যায়।

ব্যক্তিগত জীবন
তিশা ছোটবেলা থেকেই নাচ শিখেছিলেন কিন্তু পড়ালেখার জন্য তার পরিবার তা বন্ধ করে দেয়। তবে তিনি বাংলাদেশ ললিতকলা একাডেমি এবং হিন্দোল একাডেমি থেকে টানা চার বছর নাচের প্রশিক্ষণ নিয়েছেন। তিনি এইচএসসি সম্পূর্ণ করেন সিদ্ধেশ্বরী গার্ল হাই স্কুল ও কলেজ থেকে।  এখন তিনি চাইছেন একটি স্বনামধন্য বিশ্ববিদ্যালয় থেকে চলচ্চিত্র ও মিডিয়া বিষয়ে পড়ালেখা করতে।

চলচ্চিত্রের তালিকা

টেলিভিশন

তিনি আরও অনেক নাটকে অভিনয় করেন।

পুরস্কার ও অর্জন

আত্মহত্যা চেষ্টা
বাংলাদেশের সংবাদ সংস্থাগুলোর খবর বলছে ব্যক্তিগত সমস্যার কারণে বুধবার ১৫ নভেম্বর ২০২৩ তারিখে ঢাকার শাহজাহানপুরের রাজারবাগে ছোট পর্দার অভিনেত্রী তানজিন তিশা ঘুমের ঔষধ খেয়ে আত্মহত্যা করার চেষ্টা করেন। ঢাকা মেডিকেল থেকে তিশাকে ঢাকার পান্থপথের একটি বেসরকারি হাসপাতালে নেওয়া হয়। সেখানে তিনি চিকিৎসাধীন থাকেন।

আরও দেখুন
তাসনুভা তিশা

তথ্যসূত্র

বহিঃসংযোগ

বাংলাদেশী মডেল
বাংলাদেশী টেলিভিশন অভিনেত্রী
বাংলাদেশী নাট্য অভিনেত্রী
ঢাকার অভিনেত্রী
২১শ শতাব্দীর বাংলাদেশী অভিনেত্রী
সিদ্ধেশ্বরী গার্লস কলেজের প্রাক্তন শিক্ষার্থী
শরীয়তপুর জেলার ব্যক্তি
১৯৯৩-এ জন্ম
জীবিত ব্যক্তি
মেরিল-প্রথম আলো পুরস্কার বিজয়ী
সিজেএফবি পারফরম্যান্স পুরস্কার বিজয়ী
বাংলাদেশী চলচ্চিত্র অভিনেত্রী
বিশ্ব খাদ্য কর্মসূচি

বিশ্ব খাদ্য কর্মসূচি  জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে। সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উৎপাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য।

স্বীকৃতি ও পুরস্কার 
বিশ্ব খাদ্য কর্মসূচি ২০২০ সালে নোবেল পুরস্কার লাভ করে।

পাদটীকা

তথ্যসূত্র

ক্ষুধা নিরসন সংস্থা
জাতিসংঘ
নোবেল শান্তি পুরস্কার বিজয়ী সংস্থা
জাতিসংঘ উন্নয়ন গ্রুপ
সমাজে কৃষি
ঢাকা লিট ফেস্ট

ঢাকা লিট ফেস্ট (বাংলা অর্থ ঢাকা সাহিত্য উৎসব) একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ ও সাদাফ সায্ পরিচালিত এই উৎসবের আয়োজক সংস্থা যাত্রিক। উৎসবটি মূলত ইংরেজি ভাষায় আয়োজন করা হয়।

ইতিহাস 
ব্রিটিশ কাউন্সিল ঢাকার সহায়তায় ২০১১ খ্রিষ্টাব্দে এই সাহিত্য উৎসব প্রথম আয়োজন করা হয়। একটি ব্রিটিশ সাহিত্য উৎসবের অনুসরণে তখন এর নাম ছিল হে লিটের‌্যারি ফেস্টিভ্যাল (হে সাহিত্য উৎসব)। সমালোচনার মুখে ২০১৫ খ্রিষ্টাব্দে এর নাম পরিবর্তন করে ঢাকা লিট ফেস্ট নির্ধারণ করা হয়। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর।

সমালোচনা 
বাংলাকে দূরে ঠেলে ইংরেজিকে প্রাধান্য দেওয়াসহ বিভিন্ন অভিযোগে ২০১১ সাল থেকে প্রতি বছর ঢাকা লিট ফেস্টের সমালোচনা হয়। সমালোচকদের মতে, “এটি একটি নব্য-উপনিবেশবাদী প্রচেষ্টা, ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়।” সাংবাদিক ও কলাম লেখক গোলাম কিবরিয়া পিনুর মতে, “এ আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধস নেমেছে!”

তথ্যসূত্র

বহিঃসংযোগ 
 ঢাকা লিটের‌্যারি ফেস্টিভ্যাল-এর নিজস্ব তথ্যতীর্থ

২০১১-এ বাংলাদেশে প্রতিষ্ঠিত
ঢাকার সাংস্কৃতিক উৎসব
বোলাকি শাহ

বোলাকি শাহ বাকেরগঞ্জ কৃষক বিদ্রোহের নেতা ছিলেন।

বাখরগঞ্জ বিদ্রোহ 
বোলাকি শাহ ছিলেন  ১৭৮৮-১৭৯২ খ্রিষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষণা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন। ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে।

বোলাকি শাহর যুদ্ধ 
ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দুর্গ। দুর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটির কাছে  মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দুর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনী পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দুর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান।

তথ্যসূত্র

বরিশালের ব্যক্তি
বাঙালি বিদ্রোহী
আল বিদায়া ওয়ান নিহায়া

আল বিদায়া ওয়ান নিহায়া মুফাসসির ও ইতিহাসবিদ আবুল ফিদা হাফিজ ইবনে কাসির আদ দামেশ্কী (রহ.) কর্তৃক আরবি ভাষায় রচিত একটি ইতিহাস গ্রন্থ। আল্লাহ তায়ালার বিশাল সৃষ্টিজগতের সৃষ্টিতত্ত্ব ও রহস্য, মানব সৃষ্টিতত্ত্ব তথা মানব ইতিহাসের বিভিন্ন ঘটনা, নবী-রাসুলদের আগমন ও তাঁদের কর্মব্যস্ত জীবনের ইতিহাস বর্ণনা করা হয়েছে এ গ্রন্থে। 

‘আল বিদায়া ওয়ান নিহায়া’ একটি ইতিহাস গ্রন্থ হওয়া সত্ত্বেও এ গ্রন্থে ব্যবহৃত উচ্চস্তরের ভাষা ও এর সাহিত্যিক মানের কারণে বিখ্যাত আরবি সাহিত্যিকদের কাছে ব্যাপক প্রশংসিত হয়েছে। আল্লামা ইবনে কাসির তার এ গ্রন্থের প্রতিটি আলোচনা কোরআন, হাদিস, সাহাবা ও বিভিন্ন মনীষীর উক্তি দ্বারা সমৃদ্ধ করেছেন। এ ক্ষেত্রে লেখক কোনো তথ্য বা বর্ণনাতে অতিরঞ্জন, অতিকথন বা নিজের পক্ষ থেকে কোনো পরিবর্তন, সংযোজন, বিয়োজন পরিহার করেছেন।

আল্লামা ইবনে কাসির তার এ গ্রন্থকে তিন ভাগে ভাগ করেছেন। প্রথম অংশে রয়েছে সৃষ্টিজগতের তত্ত্ব-রহস্য তথা আরশ-কুরসি, আসমান-জমিন ও এগুলোর মধ্যস্থিত যা কিছু আছে তা সৃষ্টি এবং আসমান-জমিনের মধ্যবর্তী যা কিছু আছে সেগুলো সৃষ্টির ইতিহাস। অর্থাৎ আরশ-কুরসি, আসমান-জমিনের মধ্যবর্তী সব কিছু তথা ফেরেশতা, জিন, শয়তান, হজরত আদম (আ.) এর সৃষ্টি, নবী-রাসুলদের ধারাবাহিক আলোচনা, বনি ইসরাইলিদের বর্ণনা, আইয়ামে জাহেলিয়াতের ঘটনা এবং হজরত মুহাম্মদ (সা.) এর জীবনচরিত ও নবুয়ত লাভ পর্যন্ত সময়ের আলোচনা করা হয়েছে।

দ্বিতীয় অংশে রয়েছে রাসুল (সা.) এর ওফাতের পর থেকে ৭৬৮ হিজরি সাল পর্যন্ত উল্লেখযোগ্য খলিফা, রাজা-বাদশাহদের উত্থান-পতনের ঘটনা, মনীষীদের বর্ণনা, সামাজিক, রাজনৈতিক ও অর্থনৈতিক বিষয়ের বিস্তারিত বিবরণ। আর তৃতীয় অংশে লেখক অন্তর্ভুক্ত করেছেন মুসলিম উম্মাহর অশান্তি ও বিপর্যয়ের কারণ, ভবিষ্যতে অনুষ্ঠিতব্য মানবজাতির মধ্যে সংঘাত, অশান্তি, বিপর্যয়, যুদ্ধ-বিগ্রহ, ফেৎনা-ফ্যাসাদ, কেয়ামতের আলামত, পুনরুত্থান, হাশর-নশর, কেয়ামত দিবসের ভয়াবহ অবস্থা, জান্নাত ও জাহান্নামের বিবরণ।

ইতিহাস গ্রন্থ রচনায় লেখক তার পূর্বে রচিত গ্রন্থগুলোর রীতি অনুসরণ করেছেন। ঘটনাগুলোর বর্ণনায় তিনি ধারাবাহিকতা বজায় রেখেছেন এবং সেগুলোর বর্ণনায় তিনি বিভিন্ন শিরোনাম দিয়েছেন। প্রথমে তিনি বছরের গুরুত্বপূর্ণ ঘটনাগুলো এবং পরবর্তীতে ওই বছর গুরুত্বপূর্ণ ব্যক্তি যারা মৃত্যুবরণ করেছেন তাদের জীবনী আলোচনা করেছেন। কখনও কখনও তিনি তার স্বরচিত কবিতা সন্নিবেশন করেছেন। আবার তথ্য-প্রমাণে তিনি প্রাসঙ্গিক কোরআনের আয়াত ও হাদিস উপস্থাপন করেছেন। ইসলামের ইতিহাস চর্চাকারীদের কাছে তাই এ বিখ্যাত গ্রন্থটি মৌলিক ও নির্ভুল ইতিহাস গ্রন্থ হিসেবে বিবেচিত হয়ে আসছে।

এ গ্রন্থটি হিজরি ১৩৪৮ সনে কুর্দিস্তান আল আলামিয়া প্রেসে প্রথম মুদ্রিত হয়। দ্বিতীয়বার মুদ্রিত হয়েছিল কায়রোর আসসা’আদাহ্ প্রেসে ১৩৫১ হিজরিতে। পরে গ্রন্থটি পরিমার্জিতরূপে রিয়াদে ছাপা হয় হিজরি ১৩৮৮ সনে। এছাড়াও গ্রন্থটি বহুবার বহু ভাষায় মুদ্রিত হয়েছে। গ্রন্থটির গুরুত্ব বিবেচনায় ইসলামিক ফাউন্ডেশন বাংলা ভাষায় এর অনুবাদ প্রকাশ করেছে। ১৪ খণ্ডের ‘আল বিদায়া ওয়ান নিহায়া’ গ্রন্থটির বাংলা নামকরণ করা হয়েছে ‘ইসলামের ইতিহাস : আদি-অন্ত’।

তথ্যসূত্র

বহিঃসংযোগ 
 ইবনে কাসির-এর আকিদা

 Al-Bidaya wa'l-Nihaya

 Tafsir ibn Kathir - English
 Ibn Kathir in English

ইতিহাস বই
সুন্নি সাহিত্য
মুহাম্মাদের সাংস্কৃতিক চিত্রায়ণ
ইবনে কাসিরের বই
জগন্নাথ তর্কপঞ্চানন

জগন্নাথ তর্কপঞ্চানন (১৩ সেপ্টেম্বর ১৬৯৪ – ১৯ অক্টোবর ১৮০৭) একজন বাঙালী শ্রুতিধর ও পণ্ডিত ছিলেন। তাঁর জন্মস্থান ত্রিবেণী, হুগলি। তাঁর পীরের নাম পণ্ডিত রুদ্রদেব তর্কবাগীশ।

খ্যাতি 
পিতা ও জ্যেষ্ঠতাত ভবদেব ন্যায়ালঙ্কারের নিকট ব্যাকরণ ও স্মৃতিশাস্ত্র শিক্ষা, মুখে মুখেই ব্যাকরণের সূত্রগুলি শিখে ফেলেছিলেন অতি অল্প বয়সে। পরে রঘুদেব বাচস্পতির কাছে আইনের পাঠ নেন। ত্রিবেনীতে তাঁর টোল বা চতুষ্পাঠী ছিল। তাঁর অসামান্য স্মৃতিশক্তির গল্প প্রায় প্রবাদের আকারে প্রতিষ্ঠিত। সেযুগে নবদ্বীপ সংস্কৃত চর্চা ও বিদ্যার পীঠস্থান হলেও ত্রিবেনীর জগন্নাথ তর্কপঞ্চানন ছিলেন পণ্ডিতশ্রেষ্ঠ যিনি নবদ্বীপের খ্যাতি একাকী ম্লান করে দিয়েছিলেন। তবে কলকাতার মহারাজ নবকৃষ্ণ দেব আয়োজিত সভায় এক নৈয়ায়িক দিগবিজয়ের উদ্দেশ্যে আসলে সেই সভায় উপস্থিত নবদ্বীপের পণ্ডিতমণ্ডলীর নৈয়ায়িক শিবনাথ বিদ্যাবাচস্পতি ও বংশবাটীর জগন্নাথ তর্কপঞ্চানন কেউই আগত নৈয়ায়িকের সঙ্গে যুক্তিতে পেরে উঠতে পারে না। তখন নবদ্বীপের পণ্ডিত বুনো রামনাথ সেখানে উপস্থিত হয়ে যুক্তিতর্কের মাধ্যমে তাঁকে পরাজিত করে নবদ্বীপের ন্যায়চর্চার মান বজায় রাখেন।

আইনবিদ 
ইংরেজরা ১৭৬৫ সালে বাংলার দেওয়ানি লাভ করলে দেশীয় বিচার পদ্ধতি ও আইন প্রনয়নের জন্যে তাঁর শরনাপন্ন হয়েছিল। 'অষ্টাদশ বিবাদের বিচার' তাঁর রচনা। জীবনের বিশেষ কীর্তি ন্যায় বিষয়ক গ্রন্থ 'বিবাদ ভঙ্গার্নব' সংকলন। তৎকালীন হিন্দু দেওয়ানি বিচার ব্যবস্থা এই বইয়ের ইংরেজি অনুবাদের মাধ্যমেই হত। নব্যন্যায়ের ওপর নানা লেখা ছিল তাঁর।

পৃষ্ঠপোষকতা 
মহারাজা নন্দকুমার থেকে শুরু করে শোভাবাজার রাজা নবকৃষ্ণ, মহারাজা কৃষ্ণচন্দ্র রায়, বর্ধমানের রাজা কীর্তিচন্দ্র ছিলেন তাঁর গুণগ্রাহী। রবার্ট ক্লাইভ তাঁর কাছে সংস্কৃত শিখেছেন, এছাড়াও লর্ড ওয়ারেন হেস্টিংস, হার্ডিঞ্জ, জন শোর, কোলব্রুক এবং এশিয়াটিক সোসাইটির প্রতিষ্ঠাতা স্যার উইলিয়াম জোন্সের সঙ্গে তাঁর হৃদ্যতা ছিল। প্রাচ্য সংস্কৃতি বিশারদ সুপণ্ডিত জোনস বিভিন্ন তথ্য ও তত্ব সংগ্রহ করতে বারংবার তাঁর কাছে আসতেন। সদর দেওয়ানি আদালতের প্রধান বিচারপতি হ্যারিংটন ছিলেন জগন্নাথ তর্কপঞ্চাননের সুহৃদ। অন্যান্য ইংরেজ রাজপুরুষেরা আইন সংক্রান্ত কঠিন বিষয়ে তাঁর পরামর্শ নিতেন। প্রথম সুপ্রীম কোর্ট স্থাপিত হলে তাকে প্রধান পণ্ডিতের পদ আহবান করা হয়। তিনি সেই পদ গ্রহণে অস্বীকৃত হলে তাঁর পৌত্র ঘনশ্যাম এই পদে আসীন হন।

তথ্যসূত্র 

১৭৯৪-এ জন্ম
১৮০৭-এ মৃত্যু
হুগলি জেলার ব্যক্তি
বাঙালি পণ্ডিত
বাঙালি হিন্দু
১৬৯৫-এ জন্ম
১৮০৬-এ মৃত্যু
সংস্কৃত লেখক
ভারতীয় সংস্কৃত পণ্ডিত
১৮শ শতাব্দীর ভারতীয় ভাষাবিজ্ঞানী
দ্য সিংগিং ডিটেকটিভ

দ্য সিংগিং ডিটেকটিভ () হচ্ছে ২০০৩ সালে মুক্তিপ্রাপ্ত আমেরিকান মিউজিক্যাল ক্রাইম কমেডিধর্মী চলচ্চিত্র।  চলচ্চিত্রটি পরিচালনা করেছেন কিথ গর্ডন এবং এটি স্বাধীনভাবে একই নামের বিবিসি সিরিয়ালের উপর ভিত্তি করে। চলচ্চিত্রটির কাহিনী লিখেছেন ব্রিটিশ লেখক ডেনিস পটার। মূল ভূমিকায় রবার্ট ডাউনি জুনিয়র অভিনয় করেছেন এবং কেটি হোমস, রবিন রাইট পেন, জেরেমি নর্টহাম এবং মেল গিবসন সহ-অভিনেতা হিসেবে ছিলেন।

তথ্যসূত্র

বহিঃসংযোগ
 
 
 
 
 Senses of Cinema review 

মেট্রো-গোল্ডউইন-মেয়ারের চলচ্চিত্র
লেখক সম্পর্কে চলচ্চিত্র
লস অ্যাঞ্জেলেসের পটভূমিতে চলচ্চিত্র
আত্মবাচক চলচ্চিত্র
২০০৩-এর চলচ্চিত্র
২০০৩-এর স্বাধীন চলচ্চিত্র
মার্কিন স্বাধীন চলচ্চিত্র
২০০০-এর দশকের ইংরেজি ভাষার চলচ্চিত্র
চলচ্চিত্রে ব্যভিচার
টেলিভিশন ধারাবাহিক ভিত্তিক চলচ্চিত্র
১৯৫০-এর দশকের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
আইকন প্রোডাকশন্সের চলচ্চিত্র
মার্কিন অপরাধ হাস্যরসাত্মক নাট্য চলচ্চিত্র
২০০০-এর দশকের মার্কিন চলচ্চিত্র
মিউজিয়াম অব রাজাস

রাজার জাদুঘর' যা হাসন রাজার জাদুঘর নামেই সমধিক পরিচিত, বাংলাদেশের সিলেট জেলায় অবস্থিত একটি লোক জাদুঘর।

অবস্থান
একদা হাসন রাজার উত্তরসূরিদের রাজবাড়িটিই বর্তমানের বিখ্যাত হাসন রাজা জাদুঘর। জাদুঘরটি সিলেট সিটি কর্পোরেশনের প্রাণকেন্দ্র জিন্দাবাজারে অবস্থিত। এটি সিলেট ওসমানী আন্তর্জাতিক বিমানবন্দর থেকে ১০ কিলোমিটার সিলেট রেল স্টেশন থেকে ৫ কিলোমিটার দূরে অবস্থিত।

বর্ণনা 
জাদুঘরটি দেখাশোনা ও রক্ষণাবেক্ষণের দ্বায়িত্বে আছে শিক্ষাবিদ দেওয়ান তালিবুর রাজা ট্রাস্ট। দেওয়ান তালিবুর রাজা হাসন রাজার প্রপৌত্র। সিলেটের জমিদার এবং কবি দেওয়ান হাসন রাজা চৌধুরীকে কেন্দ্রে রেখে লোক সংগীত এবং কবিতা দিয়ে সাজানো হয়েছে জাদুঘর টি। ২০০৬ সালের ৩০ জুন জাদুঘরের উদ্যোগে সহস্র সংগীত প্রেমী সমবেত হয়ে একই সঙ্গে এক তারা বাজায় যা এক অনন্য ব্যতিক্রম আয়োজন।

রাজাকুঞ্জ হচ্ছে শতবর্ষী পুরাতন টিন শেডের দালান যাতে অল্প কয়েকটি কক্ষ আছে। প্রধান ফটকের কয়েক মিটার পরেই জাদুঘরের অবস্থান। দর্শনার্থীদের প্রবেশ পথে দেওয়ান হাসন রাজা এবং তার পুত্র একলিমুর রাজা চৌধুরীর প্রতিকৃতি স্থাপিত আছে। জাদুঘরটিতে দুটি গ্যালারী আছে।

চিত্রশালা

তথ্যসূত্র

সিলেট বিভাগের জাদুঘর
সিলেট জেলার লোকসাহিত্য
সিলেট জেলার দর্শনীয় স্থান
সিলেটের ভবন ও স্থাপনা